সুপ্রিম সমালোচনার জের, আইন বদলাল কলকাতা হাইকোর্ট

কলকাতা: সুপ্রিম কোর্টের (Supreme Court) সমালোচনার জেরে জামিন মামলার শুনানির আইন বদলে ফেলল কলকাতা হাইকোর্ট (Calcutta High Court)। সংশোধিত কলকাতা হাইকোর্টের এপিলেট সাইড রুল অনুযায়ী এখন থেকে একক বিচারপতি সিংহভাগ জামিনের আবেদন শুনবেন বলে সুপ্রিম কোর্টকে জানাল কলকাতা হাইকোর্ট।

সাজা হওয়ার আগে করা জামিনের আবেদন, আগাম জামিনের আবেদন, জামিন বাতিলের আবেদন ইত্যাদি বিষয়গুলি এখন থেকে হাইকোর্টের একক বিচারপতি শুনবেন বলে সংশোধিত আইনে বলা হয়েছে।

আরও পড়ুন: বিচারপতির বাড়ি থেকে টাকা উদ্ধারের কাহিনিতে নয়া মোড়

দেশের প্রায় সমস্ত হাইকোর্টে একক বিচারপতি জামিনের আবেদন শুনে থাকেন, সেখানে কলকাতা হাইকোর্টে কেন দু’জন বিচারপতির ডিভিশন বেঞ্চে এমন মামলার শুনানি হচ্ছে? প্রশ্ন তুলেছিলেন সুপ্রিম কোর্টের বিচারপতি অভয় এস ওকা এবং বিচারপতি উজ্জ্বল ভুইয়াঁ।

তবে মৃত্যুদণ্ড, ৭ বছরের বেশি সময়কালের জন্য সশ্রম কারাদণ্ড বা অভিযোগ থেকে মুক্তির আবেদন, বিশেষত যেখানে মৃত্যুদণ্ড বা যাবজ্জীবন কারাদণ্ড অথবা সাত বছরের বেশি জেল হতে পারে, সেসব ক্ষেত্রে দুই বিচারপতির ডিভিশন বেঞ্চই মামলা শুনবে।

দেখুন অন্য খবর: